**A Terézvárosi Gondozó Szolgálat által nyújtott vagy költségvetésből finanszírozott közszolgáltatások megnevezése, tartalma, a közszolgáltatások igénybevételének rendje, a közszolgáltatásokért fizetendő díj mértéke, az abból adott kedvezmények.**

***Alapszolgáltatás* keretében - illetékességi területén – *az intézmény* a jogszabályokban rögzített feltételekkel biztosítja:**

* a szolgáltatást igénybe vevő személy részére, saját környezetében, az önálló életvitel fenntartása érdekében a házi segítésnyújtást,
* a szolgáltatást igénybe vevő személy vagy eltartottja részére a napi egyszeri étkezést, ha e személy - átmeneti jelleggel vagy tartósan - kora, egészségi állapota, fogyatékossága, pszichiátriai betegsége, szenvedélybetegsége, hajléktalansága miatt étkeztetést önmagának illetve eltartottjának nem képes biztosítani,
* az önmaga ellátására részben képes, idős kora vagy egészségi állapota miatt szociálisan, illetve mentálisan támogatásra szoruló, a szolgáltatást igénybe vevő személy részére a napközbeni ellátást,
* a segélyhívó készülék megfelelő használatára képes, saját otthonában élő időskorú vagy fogyatékos, illetve pszichiátriai beteg, egészségi állapota valamint szociális helyzete miatt rászorult, a szolgáltatást igénybe vevő személy részére a jelzőrendszeres házi segítségnyújtást az önálló életvitel fenntartása mellett felmerülő krízishelyzetek elhárítása céljából,
* a szolgáltatást igénybe vevő személy részére az otthoni szakápolást. (A beteg otthonában a háziorvosa, szakorvosa javaslatára és irányításával, speciális konzílium segítségével kezelhető, illetve gyógyítható.) Cél, hogy az ápolás hiánya miatt ne kerüljön kórházba, illetve a szakápolással, szakirányú feladatok ellátásával a kórházból kikerült beteg mihamarább otthonában kapja meg azokat az *egészségügyi* szakellátási feladatokat, melyekre még megszabott ideig szüksége van.
* a szolgáltatást igénybe vevő fogyatékos személyek részére -a fogyatékos személyek lakókörnyezetben történő ellátását, elsősorban a lakáson kívüli közszolgáltatások elérésének segítését, valamint életvitelük önállóságának megőrzése mellett a lakáson belüli speciális segítségnyújtást.

**1./ A házi segítségnyújtás szolgáltatás**az igénybe vevő személy saját lakókörnyezetében az önálló életvitel fenntartása érdekében szükséges ellátás.

A házi segítségnyújtás keretében biztosított ellátások:

* az alapvető gondozási, ápolási feladatok elvégzése,
* az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködés,
* a veszélyhelyzetek kialakulásának megelőzésében, illetve azok elhárításában való segítségnyújtás.

Amennyiben a házi segítségnyújtás során szakápolási feladatok ellátása válik szükségessé, a házi segítségnyújtást végző személy kezdeményezi az otthonápolási szolgálat keretében történő ellátást.

**2./ A jelzőrendszeres házi segítségnyújtás** a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújt 24 órás ellátást *-* részben külső szolgáltató igénybe vételével.

**3./Az étkeztetés** azoknak a szociálisan rászorult személyeknek – illetve eltartottjaiknak - legalább napi egyszeri meleg étkeztetése, akik különösen

* koruk,
* egészségi állapotuk,
* fogyatékosságuk, pszichiátriai betegségük,
* szenvedélybetegségük, vagy
* hajléktalanságuk miatt az étkeztetést önmaguk, illetve eltartottjaik részére tartósan vagy átmeneti jelleggel nem képesek biztosítani.

Az intézményaz étkeztetés szolgáltatásával az ellátásra jogosultaknak napi egyszeri meleg ebédet biztosít, egyrészt a Budape*st* VI. Benczúr utca 35/c. szám alatti tálaló-melegítő konyhán az ebéd kiszolgálásával és egyidejű helyben fogyasztásával, továbbá az ebéd elvitelének lehetőségével, másrészt külső szolgáltató által biztosított ebédmenü az ellátott lakóhelyén történő teljesítéssel, előhűtéses technológiával készített zárt hűtőlánc biztosítása mellett, zárt csomagolásban. (Munkaszüneti napra, nem munkanapra eső szombatra és vasárnapra az ebédmenü előző munkanap teljesíthető.)

**4./ A nappaliellátás** időskorú személyek részére (idősek klubja típusú nappali ellátás)elsősorban a saját otthonukban élő, tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek ellátását szolgálja. Az Idősek Klubja napi életritmust biztosító közösségi szolgáltatást, napi egyszeri étkeztetést, időszakos háziorvosi ellátást és jogi tanácsadást nyújt.

**5./ Az otthoni szakápolás ellátás**, - a kerületben élő felnőtt lakosság részérea háziorvos,illetőleg más szakorvos által elrendelt körben és mértékben látja el - ápolási tervben foglaltak szerint - az előírt szakápolási feladatokat, gyógytornát, fizikoterápiás kezeléseket, valamint logopédiai gondozást.

**6./** **Támogató szolgáltatás fogyatékos személyek részére** -a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása.

**A szolgáltatások igénybevételének rendje:**

Az alapszolgáltatások megszervezésével az önkormányzat segítséget nyújt a szociálisan rászorulók részére saját otthonukban és lakókörnyezetükben önálló életvitelük fenntartásában, valamint egészségi állapotukból, mentális állapotukból vagy más okból származó problémáik megoldásában.

A házi segítségnyújtás esetében a gondozási szükségletet az intézményvezető, ennek hiányában a jegyző által felkért szakértő végzi el a szolgáltatás iránti kérelem alapján.

Ha a gondozási szükséglet a napi 4 órát meghaladja, a szolgáltatást, igénylőt az intézményvezető, ennek hiányában a jegyző által felkért szakértő tájékoztatja a bentlakásos intézményi ellátás igénybevételének lehetőségéről, ebben az esetben a szolgáltatást igénylő az intézményi elhelyezés időpontjáig napi 4 órában történő házi segítségnyújtásra jogosult.

Ha a szolgáltatást igénybe vevő nem igényli a gondozási szükséglet vizsgálatáról kiállított igazolás szerinti napi óraszámnak megfelelő időtartamú házi segítségnyújtást, a szolgáltatást az általa igényelt időtartamban kell nyújtani. A szolgáltatást igénybe vevő személy a gondozási szükséglet vizsgálatáról kiállított igazolás szerinti, vagy az általa igényelt, annál alacsonyabb napi óraszámnak megfelelő időtartamú házi segítségnyújtást hetente - a hét egy vagy több napjára - összevontan is igénybe veheti.

**A szolgáltatásokért fizetendő díj mértéke:**

**Intézményi térítési díjak**

|  |  |  |  |  |
| --- | --- | --- | --- | --- |
| **2025** | 5 810Ft/fő / nap | 1 905 Ft/ fő/nap | 3 595 Ft/fő/óra | 4 475 Ft/fő/óra |
|  | **Nappali ellátás- klub** | **Szociális étkeztetés** | **Házi segítségnyújtás****személyi gondozás** | **Házi segítségnyújtásszociális segítés** |

**Intézményi térítési díjak**

|  |  |  |
| --- | --- | --- |
| **2025** | **Támogató szolgáltatás segítés Ft/szolgálati óra** | **Támogató szolgáltatás szállítás Ft/km** |
|  | 8 775 | 435 |

**Támogató szolgáltatás szállítás**

**Személyi térítési díj 2025. május 01- től**

**Intézményi térítési díj: 435 Ft /km**

**VI. Kerületi lakosok és VI. kerületi intézményi ellátottak**

|  |  |
| --- | --- |
|  | **Térítési díj****(Ft/km)** |
| Budapest közigazgatási határig | **0** |
| Budapest közigazgatási határán kívül minden megkezdett km | **300** |

**Szabad kapacitás függvényében nem VI. kerületi lakos és nem VI. kerületi intézményi ellátott esetén**

|  |  |
| --- | --- |
|  | **Térítési díj****(Ft/km)** |
| Budapest közigazgatási területén 400,-Ft/km, minimum szállítási díj 2 000,-Ft | **400** |
| Budapest közigazgatási területén kívül kilométerenkén | **300** |

Budapest, 2025-03-20

**Szociális étkeztetés**

**Személyi térítési díj 2025 május 01- től**

**Intézményi térítési díj: 1 905 Ft/ fő / ellátási nap**

|  |  |  |
| --- | --- | --- |
| **Nyugdíj összege****(FT)** | **Intézményi térítési díj %-os bontása** | Napi térítési díj(adag / nap) |
| A nyugdíjminimum 0-225%-ig | 1. 64 125 -
 | 0% | 0,-Ft.-- |
| A nyugdíjminimum 225-450%-ig | 64 126- 128 250 | 30% | 570,- |
| A nyugdíjminimum451%-tól | 128 251- | 60 % | 1 145,-Ft |

Budapest, 2025-03-20.

**Házi segítségnyújtás- szociális segítés**

**Személyi térítési díj 2025. május 01- től**

**Intézményi térítési díj: 4 475 Ft/ fő / fő/óra**

|  |  |
| --- | --- |
| **Nyugdíj összege****(FT)** | **Térítési díj****(Ft/fő/óra)** |
| **0-**  | **150 000**  |  |
| **150 000-** |  | **1 000** |

Budapest, 2025-03-20

**Házi segítségnyújtás- személyi gondozás**

**Személyi térítési díj 2025. május 01- től**

**Intézményi térítési díj: 3 595 Ft / fő/óra**

|  |  |
| --- | --- |
| **Nyugdíj összege****(FT)** | **Térítési díj****(Ft/fő/óra)** |
| 0- | 150 000 | 0 |
| 150 000 - |  | 1 000 |

Budapest, 2025-03-20

**Támogató szolgáltatás személyi segítés**

**Személyi térítési díj 2025. május 01- től**

**Intézményi térítési díj: 8 775 Ft /szolgálati óra**

**Kerületi lakosok és kerületi intézményi ellátottak**

|  |  |
| --- | --- |
| **Jövedelem összege****(FT)** | **Térítési díj****(Ft/szolgálati óra)** |
| 0- | 150 000 | 0 |
| 150 000 - |  | 1 000 |

**Szabad kapacitás függvényében Budapest közigazgatási területe és Budakeszi járás**

|  |  |
| --- | --- |
| **Jövedelem összege****(FT)** | **Térítési díj****(Ft/szolgálati óra)** |
| 0- | 150 000 | 2 000 |
| 150 000 - |  | 4 000 |

Budapest, 2025-03-20